**Ministru kabineta noteikumu projekta “Grozījumi Ministru kabineta 2004.gada 16.novembra noteikumos Nr.932 “Studiju uzsākšanas kārtība vēlākos studiju posmos”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2004.gada 16.novembra noteikumos Nr.932 “Studiju uzsākšanas kārtība vēlākos studiju posmos”” (turpmāk – projekts) mērķis ir noteikt kārtību, kādā persona tiek uzņemta vēlākos studiju posmos, ja personai ir atzītas ārpus formālās izglītības apgūtās un profesionālajā pieredzē iegūtās zināšanas, prasmes un kompetences vai iepriekšējā izglītībā sasniegtie studiju rezultāti..Projektam jāstājas spēkā vienlaicīgi ar Ministru kabineta noteikumu projektu “Ārpus formālās izglītības apgūto vai profesionālajā pieredzē iegūto zināšanu, prasmju un kompetenču un iepriekšējā izglītībā sasniegtu studiju rezultātu atzīšanas noteikumi”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts:- saskaņā ar Augstskolu likuma 47.panta trešo daļu, kas nosaka, ka kārtību, kādā uzsākamas studijas vēlākos studiju posmos, nosaka Ministru kabinets;- ņemot vērā to, ka Augstskolu likuma 47.panta 1.1daļa (stājās spēkā 2018.gada 1.janvārī) paredz, ka studiju uzsākšana vēlākos studiju posmos notiek arī tad, kad pretendentam Augstskolu likuma 59.2un 59.3pantā noteiktajā kārtībā ir atzītas iepriekš iegūtās zināšanas, prasmes un kompetences. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2017.gada 16.novembra likumu “Grozījumi Augstskolu likumā”, kas stājās spēkā 2018.gada 1.janvārī, Augstskolu likuma 47.pants papildināts ar 1.1daļu, kas nosaka, ka studiju uzsākšana vēlākos studiju posmos notiek arī tad, kad pretendentam Augstskolu likuma 59.2un 59.3pantā noteiktajā kārtībā ir atzītas iepriekš iegūtās zināšanas, prasmes un kompetences. Lai paredzētu kārtību, kādā personas tiek uzņemtas vēlākos studiju posmos, ja tām ir atzītas ārpus formālās izglītības apgūtās un profesionālajā pieredzē iegūtās zināšanas, prasmes un kompetences vai iepriekšējā izglītībā sasniegtie studiju rezultāti, ir izstrādāts projekts, jo pastāv atšķirības starp studiju uzsākšanu vēlākos studiju posmos, kad studijas tiek uzsāktas, pārejot no citas augstskolas vai koledžas un studiju programmas, un studiju uzsākšanu vēlākos studiju posmos, kad studijas tiek uzsāktas, jo atzītas iepriekš apgūtās un iegūtās zināšanas, prasmes un kompetences vai iepriekšējā izglītībā sasniegtie studiju rezultāti.Projekta 1.punkts paredz izteikt jaunā redakcijā Ministru kabineta 2004.gada 16.novembra noteikumu Nr.932 “Studiju uzsākšanas kārtība vēlākos studiju posmos” (turpmāk – noteikumi) 2.punktu, paredzot gadījumus, kuros var uzsākt studijas vēlākos studiju posmos. Šobrīd noteikumu 2.punkts nenosaka, ka studijas augstskolā vai koledžā vēlākos studiju posmos var uzsākt, ja saskaņā ar noteikumiem par ārpus formālās izglītības apgūto vai profesionālajā pieredzē iegūto zināšanu, prasmju un kompetenču un iepriekšējā izglītībā sasniegtu studiju rezultātu atzīšanu ir atzītas ārpus formālās izglītības apgūtās vai profesionālajā pieredzē iegūtās zināšanas, prasmes un kompetences vai iepriekšējā izglītībā sasniegti studiju rezultāti. Tādējādi ar projektu tiek skaidri noteikts, ka studiju uzsākšana vēlākos studiju posmos notiek arī tad, ja personai ir atzītas ārpus formālās izglītības apgūtās vai profesionālajā pieredzē iegūtās zināšanas, prasmes un kompetences vai iepriekšējā izglītībā sasniegtie studiju rezultāti.Projekta 2.punkts paredz papildināt noteikumus ar 4.1punktu, kas noteiks, ka studijas vēlākos studiju posmos var uzsākt arī tās personas, kurām saskaņā ar noteikumiem par ārpus formālās izglītības apgūto vai profesionālajā pieredzē iegūto zināšanu, prasmju un kompetenču un iepriekšējā izglītībā sasniegtu studiju rezultātu atzīšanu ir atzītas ārpus formālās izglītības apgūtās vai profesionālajā pieredzē iegūtās zināšanas, prasmes un kompetences vai iepriekšējā izglītībā sasniegti studiju rezultāti un piešķirti kredītpunkti. Šajā punktā atšķirībā no noteikumu 4.punktā noteiktā tiek paredzēts, ka studiju uzsākšana vēlākos studiju posmos nenotiek, ja persona ir konkrētās augstskolas vai koledžas studējošais. Vienlaikus uzsverams, ka ārpus formālās izglītības apgūto vai profesionālajā pieredzē iegūto zināšanu, prasmju un kompetenču, kā arī iepriekšējā izglītībā sasniegtu studiju rezultātu atzīšana var notikt arī tad, ja persona jau studē konkrētā studiju programmā, taču tādā gadījumā nenotiek uzņemšana vēlākos studiju posmos. Līdzīgi kā noteikumu 4.punktā ir noteikts, kas apliecina studiju programmas vai tās daļas apguvi, projekta 2.punktā paredzēts arī noteikt, ka atzīšanu apliecina lēmums par ārpus formālās izglītības apgūto un profesionālajā pieredzē iegūto zināšanu, prasmju un kompetenču, kā arī iepriekšējā izglītībā sasniegtu studiju rezultātu atzīšanu.Projekta 3.punkts paredz noteikumu 7.punktu izteikt jaunā redakcijā, paredzot, ka lai uzsāktu studijas vēlākos studiju posmos, nav nepieciešams, ka akadēmiskā izziņa apliecina, ka personas apgūtā studiju programmas daļa nav mazāka par 40 kredītpunktiem jeb diviem semestriem. Šāds nosacījums noteikumu 7.punktā ir ierobežojošs, jo liedz pretendēt uz uzņemšanu vēlākos studiju posmos, ja persona iepriekš ir apguvusi studiju programmas daļu, piemēram, 20 kredītpunktu apmērā jeb vienu semestri, kā arī ar studiju posmu nav saprotams tikai vismaz viens semestris, jo saskaņā ar Augstskolu likuma 1.panta 14.punktu studiju posms ir jebkura studiju programmas sastāvdaļa, kas ir novērtēta un dokumentēta un ietver zināšanu, prasmju un kompetences apguvi, bet nav pilna studiju programma. Tāpat Augstskolu likuma 47.panta pirmā daļa nosaka, ka studiju uzsākšana vēlākos studiju posmos ir iespējama, ja nokārtoti attiecīgās studiju programmas iepriekšējo posmu nepieciešamie pārbaudījumi citā augstskolā vai koledžā vai tos attiecīgajā augstskolā vai koledžā nokārto papildus; ja šie nosacījumi ir izpildīti un augstskolai vai koledžai ir attiecīgas iespējas, tā nedrīkst atteikt pretendentu uzņemšanu vēlākos studiju posmos. No Augstskolu likuma neizriet nepieciešamība noteikt ierobežojumus iepriekš apgūtās studiju programmas daļai, līdz ar to noteikumos nepamatoti šāds ierobežojums ir ietverts.Papildus ar projekta 3.punktu noteikumu 7.punktā tiks noteikts, ka, ja studijas vēlākos studiju posmos uzsāk pēc ārpus formālās izglītības apgūto un profesionālajā pieredzē iegūto zināšanu, prasmju un kompetenču, kā arī iepriekšējā izglītībā sasniegtu studiju rezultātu atzīšanas, iesniegumam pievieno lēmumu par atzīšanu. Šāds nosacījums tiek paredzēts, ņemot vērā to, ka persona, kas vēlēsies uzsākt studijas vēlākos studiju posmos sakarā ar apgūto un iegūto zināšanu, prasmju un kompetenču, kā arī iepriekšējā izglītībā sasniegto studiju rezultātu atzīšanu, nevarēs iesniegt akadēmisko izziņu, jo dokuments, kurā būs noteikts, cik kredītpunkti un kādos studiju kursos, studiju moduļos un studiju programmās piešķirti, būs lēmums par atzīšanu.Projekta 4.punkts paredz noteikt, ka noteikumu 7.punktā minētos dokumentus persona var nepievienot iesniegumam, ja persona vēlas uzsākt studijas vēlākos studiju posmos augstskolā vai koledžā, kurā apguvusi studiju programmu vai tās daļu vai kura pieņēmusi lēmumu par ārpus formālās izglītības apgūto vai profesionālajā pieredzē iegūto zināšanu, prasmju un kompetenču, kā arī iepriekšējā izglītībā sasniegtu studiju rezultātu atzīšanu. Tas paredzēts, ņemot vērā to, ka no personas būtu nepamatoti prasīt šos dokumentus iesniegt, ja šie dokumenti atrodas attiecīgās augstskolas vai koledžas rīcībā.Projekta 5.punkts paredz papildināt noteikumu 8.punktu ar nosacījumu, ka salīdzināšanu neveic, ja studijas vēlākos studiju posmos uzsāk pēc ārpus formālās izglītības apgūto un profesionālajā pieredzē iegūto zināšanu, prasmju un kompetenču, kā arī iepriekšējā izglītībā sasniegtu studiju rezultātu atzīšanas. Noteikumu 8.punkts nosaka, ka augstskola vai koledža salīdzina personas iepriekš apgūtos priekšmetus un apjomu ar konkrētās augstskolas vai koledžas studiju programmas atbilstošo daļu un norāda, kurus priekšmetus no iepriekš apgūtajiem var ieskaitīt un kuros kārtojami papildu pārbaudījumi. Šāda salīdzināšana nav nepieciešama, kad persona vēlas uzsākt studijas vēlākos studiju posmos, jo tai ir atzītas apgūtās un iegūtās zināšanas, prasmes un kompetences, kā arī iepriekšējā izglītībā sasniegtie studiju rezultāti, jo konkrētā augstskola un koledža, kas personu uzņem vēlākos studiju posmos, jau apgūtās un iegūtās zināšanas, prasmes un kompetences, kā arī iepriekšējā izglītībā sasniegtos studiju rezultātus ir atzinusi par atbilstošām konkrētai augstskolas vai koledžas studiju programmai un studiju kursiem vai studiju moduļiem.Projekta 6.punkts paredz papildināt noteikumu 9.punktu, nosakot, ka rīkojumam par imatrikulāciju pievienojams lēmums par atzīšanu. Ņemot vērā to, ka par personu, kas vēlas uzsākt studijas vēlākos studiju posmos sakarā ar ārpus formālās izglītības apgūto un profesionālajā pieredzē iegūto zināšanu, prasmju un kompetenču, kā arī iepriekšējā izglītībā sasniegtu studiju rezultātu atzīšanu, būs pieejams lēmums par atzīšanu, nevis salīdzinājuma protokols, kā arī saskaņā ar projekta 4.punktu noteikumu 8.punktā tiks noteikts, ka šādai personai salīdzināšana nav jāveic, gadījumā, kad vēlākos studiju posmos tiek uzņemta persona, kurai atzītas apgūtās un iegūtās zināšanas, prasmes un kompetences, kā arī iepriekšējā izglītībā sasniegtie studiju rezultāti, rīkojumam par imatrikulāciju būs pievienojams lēmums par atzīšanu.Ja persona uzsāk studijas vēlākos studiju posmos, tās studiju ilgums attiecīgajā studiju programmā var tikt saīsināts. Šādā gadījumā ņemams vērā, ka kopējais izglītības ieguves ilgums skaitāms kopā arī ar atzītajām zināšanām, prasmēm un kompetencēm, par kurām piešķirti kredītpunkti, atzīstot, ka tās apgūtas vai iegūtas noteiktā laika posmā. Kā arī ja persona studijas uzsāk vēlākos studiju posmos pēc studiju programmas vai tās daļas apguves, arī tas ir ticis novērtēts kredītpunktos, kas apliecina iegūtās izglītības ilgumu. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Augstskolas un koledžas, personas, kurām atzītas ārpus formālās izglītības apgūtās vai profesionālajā pieredzē iegūtās zināšanas, prasmes un kompetences, kā arī iepriekšējā izglītībā sasniegtie studiju rezultāti, personas, kuras iesniegs iesniegumu studiju uzsākšanai vēlākos studiju posmos. |
| 2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1.punktā minētajām sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības salīdzinājumā ar esošo normatīvo regulējumu, jo projekts paredz regulēt to, kas praksē šobrīd tiek darīts. |
| 3. | Administratīvo izmaksu monetārs novērtējums | Izmaksu novērtējumu nevar veikt, ņemot vērā to, ka katra augstskola vai koledža var izlemt, vai studiju uzsākšanas vēlākos studiju posmos nodrošināšana ir maksas pakalpojums. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību akti | Projekta izstrāde ir saistīta ar Ministru kabineta noteikumu projekta “Ārpus formālās izglītības apgūto vai profesionālajā pieredzē iegūto zināšanu, prasmju un kompetenču un iepriekšējā izglītībā sasniegtu studiju rezultātu atzīšanas noteikumi” izstrādi. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar Izglītības un zinātnes ministrijas 2018.gada 18.aprīļa vēstuli Nr. 4-10e/2018/1328 projekts tika nosūtīts viedokļa sniegšanai Latvijas Rektoru padomei, Latvijas Koledžu asociācijai un Latvijas Studentu apvienībai, lūdzot sniegt viedokli par projektu līdz 2018.gada 2.maijam.Projekts publicēts Izglītības un zinātnes ministrijas mājaslapā 2018.gada 17.aprīlī. |
| 2. | Sabiedrības līdzdalība projekta izstrādē | Saņemts Latvijas Koledžu asociācijas viedoklis, ar kuru Latvijas Koledžu asociācija informē, ka atbalsta projektu.Saņemts Latvijas Studentu apvienības viedoklis, ar kuru Latvijas Studentu apvienība informē, ka atbalsta projektu.Latvijas Rektoru padome viedokli par projektu noteiktajā termiņā nav sniegusi. Tiks lūgts sniegt viedokli atkārtoti pēc izsludināšanas Valsts sekretāru sanāksmē. |
| 3. | Sabiedrības līdzdalības rezultāti | Latvijas Koledžu asociācija un Latvijas Studentu apvienība atbalsta projektu. |
| 4. | Cita informācija | Nav. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Augstskolas un koledžas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministrs Kārlis Šadurskis

Valsts sekretāra vietnieks –

Sporta departamenta direktors,

valsts sekretāra pienākumu izpildītājs Edgars Severs

L.Upīte, 67047816

Linda.Upite@izm.gov.lv